Uwanja wa Michezo wa Al Bayt (kwa Kiarabu: استاد البيت) Ni uwanja wa mpira wa miguu uliyopo ndani ya mji wa Al Khor nchini Qatar. Ni uwanja ambao utatumika katika mashindano ya Kombe la Dunia la FIFA LA mwaka 2022 kuanzia tarehe 21 Novemba 2022 hadi 18 Desemba 2022. Mkataba wa ujenzi wa uwanja huu walipewa Webuild S.p.A na Cimolai mwaka 2015. Uwanja huu upo takriban kilomita 35 kutoka Doha. Uzinduzi wa uwanja ulifanyika tarehe 30 Novemba 2021, wakati wa sherehe za ufunguzi wa 2021 wa Kombe la Waarabu la FIFA (FIFA Arab Cup 2021). Baada ya mechi kati ya mwenyeji Timu ya taifa ya mpira wa miguu ya Qatar na timu ya Taifa ya mpira wa miguu ya Bahrain na mechi kumalizika kwa goli 1:0 goli likifungwa kwa kichwa na Abdulaziz Hatem katika dakika ya 69 ya mchezo. Hafla hii ilihudhuriwa na Amiri (mkuu wa nchi) ya Qatar, Sheikh Tamim bin Hamad Al Thani, Rais wa FIFA Gianni Infantino, wakuu kadhaa wa nchi na mamlaka na marais kutoka vyama wanachama kufurahia sherehe za uzinduzi wa Uwanja wa Al Bayt na kuadhimisha ufunguzi rasmi wa kombe la fifa la Uarabuni 2021.